|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** | **Nr. GND/2025/** |
|  | **(protokols Nr. ; .p.)** |

**Par Gulbenes novada pašvaldības domes 2019.gada 30.decembra lēmuma “Par nekustamā īpašuma atsavināšanu” (protokols Nr.19., 17.§, 4.p.) atcelšanu**

Gulbenes novada dome 2019.gada 30.decembrī pieņēma lēmumu “Par nekustamā īpašuma atsavināšanu” (protokols Nr.19., 17.§, 4.p.) (turpmāk – Lēmums), ar kuru nolēma nodot atsavināšanai nekustamo īpašumu Tirzas pagastā ar nosaukumu “Mauriņi”, kadastra nnumurs 5094 004 0122, kas sastāv no divām zemes vienībām ar kadastra apzīmējumu 50940040122, 4,2 ha platībā, un 50940040290, 5,8 ha platībā, atklātā mutiskā izsolē ar augšupejošu soli. Lēmums pieņemts, pamatojoties uz Gulbenes novada Tirzas pagasta pārvaldes, reģistrācijas numurs 90011483147, juridiskā adrese: “Biedrības nams”, Tirza, Tirzas pagasts, Gulbenes novads, LV-4424, atsavināšanas ierosinājumu.

Lēmuma pieņemšanas brīdī nebija nostiprinātas Gulbenes novada pašvaldības īpašumtiesības uz minēto nekustamo īpašumu. Civillikuma 994.pants nosaka, ka par nekustama īpašuma īpašnieku atzīstams tikai tas, kas par tādu ierakstīts zemes grāmatās.

Gulbenes novada pašvaldības dome 2020.gada 19.martā pieņēma lēmumu “Par adresēm un nosaukumiem” (protokols Nr. 6., 19.§, 1.1.p.), ar kuru tika nolemts mainīt nekustamā īpašuma Tirzas pagastā ar kadastra numuru 5094 004 0122, kas sastāv no divām zemes vienībām ar kadastra apzīmējumiem 50945 004 0122, 4,2 ha platībā, 5094 004 0290, 5,8 ha platībā, nosaukumu no “Mauriņi” uz “Pļavas”.

Gulbenes novada pašvaldības dome 2021.gada 25.februārī pieņēma lēmumu Nr. GND/2021/169 “Par zemes vienību ieskaitīšanu rezerves zemes fondā” (protokols Nr.2; 48.p.), ar kuru nolēma ieskaitīt nekustamā īpašuma Tirzas pagastā ar nosaukumu “Pļavas”, kadastra numurs 5094 004 0122, sastāvā ietilpstošās zemes vienības ar kadastra apzīmējumiem 5094 004 0122, 3,98 ha platībā, 5094 004 0290, 5,52 ha platībā, rezerves zemes fondā.

Gulbenes novada dome 2021.gada 29.aprīlī pieņēma lēmumu Nr. GND/2021/452 “Par zemes vienību piekritību pašvaldībai” (protokols Nr. 4, 45.p.) un Gulbenes novada dome 2021.gada 26.augustā pieņēma lēmumu Nr. GND/2021/965 “Par zemes vienību piekritību pašvaldībai” (protokols Nr. 14, 40.p.), ar kuru tika precizēta Gulbenes novada domes 2021.gada 29.aprīļa lēmuma GND/2021/452 “Par zemes vienību piekritību pašvaldībai” (protokols Nr. 4, 45.p.) lemjošā daļa, nosakot, ka Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punktu, piekrīt nekustamā īpašuma Tirzas pagastā ar nosaukumu “Pļavas”, kadastra numurs 5094 004 0122, sastāvā ietilpstošās zemes vienības ar kadastra apzīmējumiem 5094 004 0122, 3,98 ha platībā, 5094 004 0290, 5,52 ha platībā.

Gulbenes novada pašvaldības īpašuma tiesības uz nekustamo īpašumu “Pļavas”, Tirzas pagastā, Gulbenes novadā, kadastra numurs 5094 004 0122, kas sastāv no divām zemes vienībām ar kadastra apzīmējumiem 50940040122 ar platību 3,98 ha (pēc kadastrālās uzmērīšanas) un 50940040290 ar platību 5,52 ha (pēc kadastrālās uzmērīšanas), 2024.gada 30.augustā ar Vidzemes rajona tiesas lēmumu ir nostiprinātas Tirzas pagasta zemesgrāmatas nodalījumā Nr. 100000817176.

Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar šā likuma 85.-88.panta noteikumiem. Administratīvo aktu atceļ ar jaunu administratīvo aktu. Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.

Saskaņā ar Administratīvā procesa likuma 85.panta otrās daļas 4.punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 16. un 21.punktu, Administratīvā procesa likuma 83.pantu, 85.panta otrās daļas 4.punktu, Civillikuma 994.pantu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. ATCELT Gulbenes novada pašvaldības domes 2019.gada 30.decembra lēmumu “Par nekustamā īpašuma atsavināšanu” (protokols Nr.19., 17.§, 4.p.).

2. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A. Caunītis